
Техникалық ерекшелігі
Қауіпті қалдықтарды/мүлікті/материалдарды шығару (жинау) бойынша қызметтер 
(ТЖҚ БНА бойынша коды 381230.000.000000)

	Р/с №
	Талаптар

	1
	2

	1
	Сатып алынатын тауарлардың, жұмыстары мен қызметтердің сипаттамасы

	
	Мұнаймен ластанған топырақты шығару және кәдеге жарату

	2
	Сатып алынатын тауарлардың, жұмыстар мен көрсетілетін қызметтердің талап етілетін функционалдық, техникалық, сапалық, пайдалану сипаттамалары

	
	[bookmark: _GoBack]Жеткізуші мынадай жұмыс түрлерін орындауға тиіс: мазутпен ластанған топырақты (бұдан әрі – Қалдықтар) жинау, алу, әкету және кәдеге жарату жұмыстарын жүргізу, тартым жолдарындағы мазутпен ластанған топырақ қабатын кесіп алу және жинау, тартым жолдарына жаңа қиыршық тас төсеу арқылы кері толтыру жұмыстарын орындау. Қиыршық тастың мөлшері мен түрі ГОСТ 7392-2014 «Теміржол жолының балласт қабатына арналған тығыз тау жыныстарынан алынған қиыршық тас» стандартына сәйкес белгіленеді. Сондай-ақ қауіпті Қалдықтарды тасымалдау кезінде қауіпсіздік талаптарын сақтай отырып, тиеу және түсіру жұмыстарын орындау.
Тапсырыс берушінің өтінімдері негізінде (қалдықтар пайда болған күннен бастап кемінде 6 айда 1 рет) Қалдықтарды кейіннен кәдеге жарату (залалсыздандыру) үшін жедел тиеуді және әкетуді қамтамасыз ету.
Қалдықтарды жинау және тасымалдау мамандандырылған автокөлікпен жүзеге асырылады. Жеткізуші Қалдықтарды Қазақстан Республикасының 2021 жылғы 2 қаңтардағы № 400-VI ҚРЗ Экология кодексінің 345-бабына сәйкес тасымалдайды.
Қалдықтар көлік құралына тиеліп, Жеткізушінің иелігіне қабылданған сәттен бастап, Қазақстан Республикасының қолданыстағы заңнамасына сәйкес олармен қауіпсіз жұмыс істеу (басқару) үшін жауапкершілік Жеткізушіге жүктеледі.
Қалдықтарды орналастыру, жою және кәдеге жарату (залалсыздандыру) жергілікті атқарушы органдардың шешімдерімен айқындалған, санитариялық-эпидемиологиялық қызметтің мемлекеттік органымен және өзге де уәкілетті мемлекеттік органдармен келісілген орындарда жүзеге асырылады.
Жеткізуші жұмыстар орындалғаннан кейін 10 (он) жұмыс күні ішінде Тапсырыс берушіге Қалдықтарды қайта өңдеуді немесе кәдеге жаратуды растайтын құжаттарды (қалдықтарды кәдеге жарату паспортын) ұсынуға міндетті.
Жеткізуші өз міндеттемелерін мемлекеттік экологиялық саясаттың қағидаттарын (қалдықтардың пайда болу көзіне жақындық қағидатын) және Қазақстан Республикасының қолданыстағы заңнамасында белгіленген қалдықтарды басқару саласындағы талаптарды сақтай отырып орындайды.
Жеткізуші шарт жасалғаннан кейін 3 (үш) жұмыс күні ішінде полигонның Жеткізушінің меншігінде немесе жалға алынғанын, сондай-ақ оның экологиялық және санитариялық талаптарға сәйкестігін растайтын құжаттарды ұсынады.
Көлемі сатып алу барысында белгіленеді.

Қазақстан Республикасының ұлттық стандарттары, ал олар болмаған жағдайда сатып алынатын тауарларға, жұмыстарға және көрсетілетін қызметтерге арналған мемлекетаралық стандарттар. Қазақстан Республикасының ұлттық стандарттары мен мемлекетаралық стандарттар болмаған жағдайда өзге де техникалық стандарттарды көрсетуге жол беріледі.
• Қазақстан Республикасының 2021 жылғы 2 қаңтардағы № 400-VI ҚРЗ Экология кодексі;
• Қазақстан Республикасы Денсаулық сақтау министрінің 2020 жылғы 25 желтоқсандағы № ҚР ДСМ-331/2020 бұйрығымен бекітілген «Өндіріс және тұтыну қалдықтарын жинауға, пайдалануға, қолдануға, залалсыздандыруға, тасымалдауға, сақтауға және көмуге қойылатын санитариялық-эпидемиологиялық талаптар» санитариялық қағидалары;
• Қазақстан Республикасы Инвестициялар және даму министрінің 2015 жылғы 17 сәуірдегі № 460 бұйрығымен бекітілген «Қауіпті жүктерді автомобиль көлігімен тасымалдау қағидалары және Қазақстан Республикасының аумағында автокөлік құралдарымен тасымалдауға рұқсат етілетін қауіпті жүктердің тізбесі».




Еңбек қауіпсіздігі, еңбекті қорғау 
және экология секторының басшысы					Б. Истлеев	



Орын. Сапарбаева Е.А. – ГПБЭэ
Тел: 60-30-46



Ескертпелер:
1. Тәртіптің №5 қосымшасының 2 – тармағының 1) - 3) тармақшаларында көрсетілген талаптар толтыру үшін міндетті, Тәртіптің №5 қосымшасының 2-тармағында көрсетілген өзге де талаптар Тапсырыс берушінің/сатып алуды ұйымдастырушының құқығы болып табылады.
2. 3-тармақта жеткізілген тауарларға, орындалған жұмыстарға және көрсетілген қызметтерге кепілдік беру мерзімдері көрсетіледі.
3. Лицензиялық бағдарламалық қамтамасыз етуді сатып алу жөніндегі техникалық ерекшелікті қоспағанда, әлеуетті өнім берушілердің тендерлік өтінімдерінде дайындаушы зауыттардың хаттарының, Техникалық паспорттардың, өнімнің сәйкестік сертификаттарының көшірмелерінің болуы туралы талапқа техникалық ерекшелікте жол берілмейді.
4. Әлеуетті өнім берушінің жұмыс тәжірибесінің болуын көздейтін біліктілік талаптары, сондай-ақ әлеуетті өнім берушіге қойылатын өзге де талаптар осы қосымшада ұсынылған нысан бойынша 1-кестеде толтырылады.
5. Әлеуетті өнім берушіде сатып алу нысанасына сәйкес келетін салада жұмыс тәжірибесі бар білікті мамандардың болуын көздейтін біліктілік талаптары осы қосымшада ұсынылған нысан бойынша 2-кестеде толтырылады.











    





